सोनीपत. एचटेट -3 पेपर लीक मामले में शिक्षा बोर्ड और जिला प्रशासन की भी बड़ी चूक सामने आई है। भले ही बोर्ड ने परीक्षा के लिए 10 करोड़ रुपए खर्च कर बड़ा सुरक्षा चक्र बनाया था, लेकिन ट्रेजरी से सेंटर तक पेपर पहुंचाने में भारी लापरवाही बरती गई। इसके लिए ऑब्जर्वर्स के साथ पुलिस सुरक्षा के कोई इंतजाम नहीं किए गए।
पुलिस सुरक्षा ऑन डिमांड थी, इसलिए पेपर लीक करने वाले ऑब्जर्वर्स गोहाना नगरपरिषद सचिव पवित्र गुलिया व सोनीपत के तिहाड़ बागड़ू के राजकीय कन्या सीनियर सेकंडरी स्कूल के लेक्चरर राजीव दहिया ने इसकी डिमांड भी नहीं की। वे ट्रेरी से अपनी जिम्मेदारी पर ही पेपर का बंडल लेकर सेंटर के लिए निकले थे। इसके बाद उन्होंने रास्ते में ही पेपर लीक कर दिया।
स्कूल संचालक और सेंटर इंचार्ज की मिलीभगत से पेपर का खुला बंडल रिसीव भी हो गया। एसआईटी के इंचार्ज एएसपी नरवाना वसीम ने बताया कि पवित्र और राजीव की गिरफ्तारी के लिए पुलिस टीम लगातार दबिश दे रही हैं।
आरोपी बार-बार ठिकाना बदल रहे हैं। इनकी गिरफ्तार के बाद ही पता चल पाएगा कि इंडियन मॉडर्न सीनियर सेकंडरी स्कूल परीक्षा केंद्र के इंचार्ज राजेंद्र रंधावा के बयानों में कितनी सच्चाई है। इन्होंने किस तरह मिलीभगत कर अपनी ड्यूटियां मनचाहे सेंटर पर लगवाईं और कैसे आन्सर-की लीक की घटना को अंजाम दिया।
परीक्षा केंद्र की वीडियोग्राफी भी साफ नहीं : एएसपी वसीम ने बताया कि इंडियन स्कूल में दो सेंटर थे। एक ग्राउंड फ्लोर पर और दूसरा फर्स्ट फ्लोर पर। बोर्ड से वीडियोग्राफी की सीडी मंगाकर देखी गई है। इसमें दोनों सेंटर्सकी वीडियो को मिक्स कर दिया गया है। इसमें कुछ भी स्पष्ट रूप से समझ हीं आ रहा है। हां, अभी तक यह तय हो चुका है कि पेपर इंडियन मॉडर्न स्कूल के सेट से ही बाहर हुआ। इसका मिलान भी हो चुका है।
गौरतलब है कि 14 नवंबर को एचटेट लेवल-3 (पीजीटी) का पेपर लीक होने के बाद बोर्ड को परीक्षा रद्द करनी पड़ी थी।
जांच टीम को बोर्ड की ओर से नियुक्त ऑब्जर्वर की भी तलाश
जांच टीम को हरियाणा शिक्षा बोर्ड की तरफ से सेंटर पर नियुक्त किए गए ऑब्जर्वर सुरेंद्र सिंह की भी तलाश है। वसीम ने बताया कि पवित्र गुलिया डीसी ऑफिस, राजीव दहिया डीईओ ऑफिस व सुरेंद्र सिंह बोर्ड की तरफ से सेंटर पर ऑब्जर्वर नियुक्त किए गए थे। इन तीनों से पूछताछ के बाद ही पूरे मामले का खुलासा हो पाएगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva